**Sjöundi fundur samstarfshóp um gerð stjórnunar- og verndaráætlunar fyrir Þjóðgarðinn Snæfellsjökul**

 **9. mars 2021 kl. 13:00**

**Fundarmenn**

* Guðbjörg Gunnarsdóttir
* Sæmundur Kristjánsson
* Róbert A. Stefánsson
* Jón Björnsson
* Linda Björk Hallgrímsdóttir
* Olga Sædís Aðalsteinsdóttir
* Ásta Hermannsdóttir
* Jónína Herdís Ólafsdóttir

Þórdís var fjarverandi.

**Dagskrá:**

1. Íbúafundurinn 24. febrúar og niðurstöður hans
2. Næstu skref
3. Önnur mál

**Fundarefni:**

1. **Íbúafundurinn 24. febrúar og niðurstöður hans**

Rennt var yfir niðurstöður fundarins og hann ræddur. Ánægja var með hvernig til tókst en fundurinn hefði mátt vera svolítið lengri þannig að hægt hefði verið að fara dýpra í spurningarnar og ræða fleiri liði. Fróðlegur og skemmtilegur fundur og áberandi að þátttakendur voru jákvæðir og stoltir af þjóðgarðinum. Gott veganesti fyrir þjóðgarðinn og inn í okkar vinnu.

Í framhaldinu komu ýmsar hugmyndir upp. Rætt var um hvar mætti koma upp nestisaðstöðu fyrir fólk, hafa matarpakka til sölu á Snæfellsnesi, útbúa lista yfir það sem þarf eða gott væri að huga að áður en farið er út í þjóðgarð t.d. vatn, mat og salernismál. Rætt var um að fá hugmyndir frá ungu fólki, allskyns tæknilausnir er til sem það þekkir og gæti vilja nota. Rætt var um rútuferðir innan þjóðgarðs og á Snæfellsnesi sem myndi auðvelda skipulag fyrir fólk sem er gangandi og hjólandi, einnig „Snæfellslínu“, sbr. borgarlínu. Rætt um hvort og hvernig mætti auðvelda fólki að stunda margvíslegar þróttir innan þjóðgarðs og annars staðar á Snæfellsnesi t.d. fjallaskíði, gönguskíði, brimbetti og köfun.

Guðbjörg lagfærir niðurstöður íbúafundar, sendir á þátttakendur fundarins og setur inn á heimasíðu stjórnunar- og verndaráætlunarinnar.

Hugmyndabanki er kominn inn á heimasíðuna og hlekkur á dagskrá íbúafundarins.

1. **Næstu skref**
* **Svæðaskipting**

Rætt var um hvernig mætti svæðaskipta þjóðgarðinum m.t.t. mismunandi aðgengi. Hugmyndir komu um að Neshraun og svæðið norðaustan við Hólahóla (Litla-Lónssvæðið) mætti skilgreina sem svæði þar sem friður og ró ríkir. Þjónustusvæði væru á Malarrifi, Djúpalónssvæði, Vatnshelli og Saxhól. Öndverðarnes gæti orðið minjaheildarsvæði.

* **Lýsing á nýju mörkunum**

Guðbjörg sendir Sæmundi kort með nýju mörkunum hnitsettum og hann sendir til baka lýsingu á nýja svæðinu í þjóðgarðinum og mörkunum tengdum við kennileiti.

* **Rannsóknir – yfirlitssíða – Róbert, Jónína og Ásta**

Róbert, Jónína og Ásta senda Guðbjörgu upplýsingar um rannsóknir á svæðinu, stuttan texta og eða link á skýrslur eða niðurstöður. Ábending um að biðja NÍ um vistgerðir innan þjóðgarðs og hlutfallslegt flatarmál þeirra. Rætt var um útbreiðslu gróðurs en lítið er fylgst með framvindu hans. Einnig þarf að skrásetja minjar, bæði á nýja svæðinu og því eldra. Uppfæra þyrfti minjaskráninguna í heild.

* **Kortagerð**

Rætt var um kortagerð fyrir áætlunina, hvaða kort væri æskilegt að gera. Niðurstaða fékkst ekki en fundarmenn íhuga málið og senda Guðbjörgu hugmyndir.

Fleira ekki rætt.

Dagskrá lokið 15:00.